Publication: Magyar Közlöny
Issue: MK-2011-37 (Year: 2011, Number: 37)
Era: contemporary
Section: „37. melléklet a 152/2009. (XI. 12.) FVM rendelethez
Paragraph Index: 1154

4. Mintavételi technika 4.1. Általános elõírások Az elvégzendõ vizsgálatoktól függetlenül a tejet a mintavétel elõtt kézzel vagy géppel alaposan össze kell keverni. A mintát közvetlenül a keverés után kell venni, amikor a tej még mozgásban van. A minta mennyisége feleljen meg a vizsgálati igényeknek. A mintavevõ edény térfogatát úgy kell megválasztani, hogy az edényt a minta csaknem teljesen kitöltse, azonban tartalmát a vizsgálat elõtt megfelelõen össze lehessen keverni, egyidejûleg kizárva a minta szállítás közbeni kiköpülõdését. 4.2. Mintavétel 4.2.1. Arányos minta vétele Ha a mintavételre kijelölt tej több edényben van, akkor minden edénybõl reprezentatív mennyiséget vegyünk ki, és jegyezzük fel az egyes minták által képviselt tejmennyiségeket. Ha az egyes edényekbõl származó mintákat nem vizsgálják külön-külön, akkor ezeket a részmintákat az egyes tankok tejtérfogatának arányában kell összekeverni. Összekeverés után ebbõl vesszük ki az arányos mintát. 4.2.2. Mintavétel nagy tartályokból, tárolótankokból, vasúti és közúti szállítótartályokból 4.2.2.1. A mintavétel elõtt megfelelõ eljárással keverjük meg a tejet. Nagy edények, tárolótankok,vasúti vagy közúti szállítótartályoktartalmánakkeveréséremechanikuskeverésajánlatos (4.2.2.2.). A keverés idõtartamát a tej állási idõtartamától függõen kell megválasztani. Az alkalmazott keverés hatásossága terjedjen ki minden körülményre és feleljen meg az elvégzendõ vizsgálat céljának. A keverés hatásossága különösen lényeges feltétele a vizsgálati eredmények összehasonlíthatóságának, ha a minták különbözõ részszállítmányokból származnak, vagy ha azokat a tankok ürítése során a kifolyócsapon át meghatározott idõközönként veszik. A tej keverése akkor megfelelõ, ha két, azonos feltételek között vett minta zsírtartalmának különbsége legfeljebb 0,1%. A fenékürítéses nagy tartályok esetében elõfordulhat, hogy az ürítési ponton vett kis mennyiségû tejminta még keverés után sem reprezentálja a teljes mennyiséget. Ebben az esetben a mintát elõnyös a búvónyiláson keresztül venni. Ha a mintát az ürítõnyíláson keresztül vesszük, akkor elegendõ mennyiségû tejet kell kifolyatni annak érdekében, hogy a minta a teljes mennyiséget reprezentálja. 4.2.2.2. Nagy tartályok, tárolótankok, vasúti vagy közúti szállítótartályok tartalmának keverését a következõképpen lehet végezni: – beépített, villanymotor-hajtású mechanikus keverõvel; – villanymotor-hajtású propelleres vagy egyéb keverõvel, amelyet a búvónyíláson keresztül lógatnak a tejbe; – vasúti vagy közúti szállítótartályok esetén a tejnek az ürítõtömlõn keresztüli visszakeringtetésével úgy, hogy az ürítõszivattyúra erõsített tömlõt bevezetjük a tartály búvónyílásán; – tiszta, szûrt, sûrített levegõvel. Ebben az esetben a lehetõ legkisebb levegõmennyiséget és levegõnyomást kell alkalmazni, hogy megakadályozzuk az avas íz kialakulását. 4.3. A fogyasztói kiszerelésû, közvetlen fogyasztásra szánt hõkezelt tej mintavétele A fogyasztói kiszerelésû, közvetlen fogyasztásra szánt hõkezelt tej esetében a zárt kiszerelési egységet tekintjük a mintának. Ha lehetséges, akkor a mintákat a feldolgozó üzemben a gyártást követõen közvetlenül a csomagológéprõl vagy a hûtõkamrából kell venni, pasztõrözött tej esetén a feldolgozás napján. Mindegyik típusú hõkezelt tejbõl (pasztõrözött, UHT és steril) olyan számú mintát veszünk, hogy az megfeleljen az elvégezendõ vizsgálatoknak, és kielégítse a vizsgálólaboratórium által elõírtakat.

Source: https://magyarkozlony.hu/hivatalos-lapok/544d2741340785ae3ac7214d6f8198a531a4d2e3/dokumentumok/57403ed108a7e6980bb4715779d47cc25fda68a4/letoltes